HFT เฮ! Q3/58 กำไรพุ่งกว่า 60% รับผลดีต้นทุน-เชื้อเพลิงลดลง
HFT เฮ! Q3/58 กำไรพุ่งกว่า 60% รับผลดีต้นทุน-เชื้อเพลิงปรับลดลง โดยงบฯ Q3/58 กำไรสุทธิ 120.44 ลบ. เพิ่มขึ้น 63% จากปีก่อนที่มีกำไร 75.59 ลบ. ขณะที่ งวด 9 เดือนมีกำไร 312.30 ลบ. เพิ่มขึ้น 43% จากปีก่อนที่มีกำไร 221.29 ลบ.
8 พ.ย. 2558

บริษัท ฮั้วฟง รับเบอร์ (ไทยแลนด์) จำกัด (มหาชน) หรือ HFT รายงานผลการดำเนินงานไตรมาส 3/58 สิ้นสุดวันที่ 30 ก.ย.58 มีกำไรสุทธิ 120.44 ล้านบาท หรือมีกำไรสุทธิ 0.18 บาทต่อหุ้น เพิ่มขึ้น63% จากช่วงเดียวกันของปีก่อนที่มีกำไรสุทธิ 75.59 ล้านบาท หรือมีกำไรสุทธิ 0.11 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 312.30 ล้านบาท หรือ 0.47 บาทต่อหุ้น เพิ่มขึ้น 43% จากช่วงเดียวกันของปีก่อนที่มีกำไรสุทธิ 221.29 ล้านบาท หรือ 0.34 บาทต่อหุ้น
โดยผลการดำเนินงวด 3 ที่มีกำไรเพิ่มขึ้น รับผลดีจาก 1.ต้นทุนขายสินค้าลดลง เมื่อเทียบกับปี 2557 เนื่องจากต้นทุนด้านวัตถุดิบหลักและเชื้อเพลิงปรับลดราคาลง และ 2. กำไรจากอัตราแลกเปลี่ยนเพิ่มขึ้น 29.83 ล้านบาท เมื่อเทียบกับไตรมาสเดียวกันของปี 2557